1996R0788 — SL — 20.11.2003 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 788/96

z dne 22. aprila 1996

o predložitvi statističnih podatkov držav članic o ribogojni proizvodnji







SVET EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti in zlasti člena 43 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ker je ribogojstvo hitro razvijajoče se področje ribiške industrije z možnostjo, da dopolni omejene zaloge v tradicionalnem ribištvu; ker je treba spremljati proizvodnjo v ribogojstvu in, kjer je to potrebno, opravljati nadzor z namenom, da bi zagotovili zadovoljive tržne pogoje; ker se je zaradi vpliva ribogojstva na regionalni razvoj in na okolje povečala potreba za spremljanje razvoja tega področja; ker izvajanje strukturne politike Skupnosti za ribištvo zahteva tudi statistike o proizvodnji na področju ribogojstva; ker se lahko cilji predlaganih ukrepov dosežejo le na podlagi pravnega akta Skupnosti, ki bo Komisiji omogočil koordinacijo potrebnega usklajevanja statističnih informacij na ravni Skupnosti, medtem ko je zbiranje statističnih podatkov o ribogojni proizvodnji in potrebna infrastruktura za povečanje in spremljanje zanesljivosti teh statistik glavna obveznost držav članic; ker posebna metoda za oblikovanje ustrezne statistike o ribogojni proizvodnji Skupnosti, pripravljena z uporabo obstoječih nacionalnih statistik, ki so bile zbrane in urejene za izpolnjevanje tekočih nacionalnih in mednarodnih obveznosti, zahteva zelo tesno sodelovanje med Komisijo in državami članicami, zlasti znotraj Stalnega odbora za kmetijsko statistiko, ustanovljenega s Sklepom 72/279/EGS ( 2 ), SPREJEL NASLEDNJO UREDBO:







Člen 1

Splošne določbe

Vsaka država članica letno predloži Komisiji statistične podatke o ribogojni proizvodnji v vseh svojih vodah.

Člen 2

Predložitev podatkov

Države članice posredujejo Komisiji podatke iz člena 1 v obliki, ki je opisana v Prilogi I, v roku devetih mesecev po koncu koledarskega leta, na katerega se nanašajo, skupaj s podatki, ki jih države članice opredelijo kot zaupne na podlagi nacionalne zakonodaje ali prakse s področja statistične zaupnosti, skladno z Uredbo Sveta (Euratom, EGS) št. 1588/90 z dne 11. junija 1990 o prenosu zaupnih statističnih podatkov na Statistični urad Evropskih skupnosti ( 3 ).

Podatki se lahko posredujejo na magnetnem mediju ali v drugačni obliki od tiste, opisane v Prilogi I, o obliki posredovanja podatkov pa se dogovorijo države članice in Komisija (Eurostat).

Z upoštevanjem ukrepov za zagotavljanje statistične zaupnosti, Komisija (Eurostat) državam članicam da na voljo podatke, posredovane na podlagi te uredbe.

Člen 3

Opredelitve

Opredelitve, ki se morajo uporabiti pri predložitvi podatkov, so navedene v Prilogi II. Če nacionalna praksa ali upravni postopki ne dopuščajo dosledne uporabe teh opredelitev, zadevna država članica obvesti Komisijo (Eurostat) o opredelitvah, ki jih uporablja.

Člen 4

Zbiranje podatkov

Država članica lahko uporabi vzorčne raziskave ali druge ustrezne vire za pripravo podatkov o glavnih sestavinah ribogojne proizvodnje; ostale sestavine lahko oceni.

Država članica, ki letno skupaj proizvede manj od 1 000 ton, lahko predloži ocene za skupno proizvodnjo.

Država članica posamezno opredeli vrste, naštete v Prilogi III. Lahko se oceni in agregira proizvodnja vrst, ki posamično ne presega 1 000 ton in po teži ne predstavlja več kot 10 % skupne proizvodnje.

Člen 5

Prehodno obdobje in izjeme

1. Če država članica ne more izpolniti pogojev te uredbe, lahko Komisija določi prehodno obdobje največ treh let od datuma začetka veljavnosti te uredbe, v tem času mora država dokončno izvajati to uredbo.

V prehodnem obdobju se lahko države članice začasno izvzamejo iz uporabe te uredbe. Komisija obvesti vse države članice o podrobnostih takih izjem.

2. V primerih, ko bi vključitev posebnega področja ribogojne industrije povzročila nacionalnim organom težave, nesorazmerne s pomenom tega področja, se lahko na podlagi postopka iz člena 7 dovoli izjema, pri čemer se državi članici omogoči, da podatkov za to področje ne vključi v predložene nacionalne podatke.

3. Izjeme na podlagi odstavka 2 veljajo največ tri leta; to obdobje pa se lahko podaljša za nadaljnja tri leta. Pri predložitvi zahteve za podaljšanje, država članica posreduje Komisiji rezultate vzorčne raziskave, kjer opozori na težave pri uporabi te uredbe. Zahteva se obravnava po postopku iz člena 7.

Člen 6

Odbor

Priprave za izvajanje te uredbe, vključno s spremembami glede oblike posredovanja podatkov v Prilogi I, opredelitvami v Prilogi II in seznamom vrst v Prilogi III, določi Komisija po posvetu s Stalnim odborom za kmetijsko statistiko po postopku iz člena 7.

▼M1

Člen 7

1. Komisiji pomaga Stalni odbor za kmetijsko statistiko, v nadaljevanju „odbor“.

2. Pri sklicevanju na ta člen se uporabljata člena 4 in 7 Sklepa 1999/468/ES ( 4 ), ob upoštevanju določb člena 8 Sklepa.

Obdobje, določeno v členu 4(3) Sklepa 1999/468/ES, znaša dva meseca.

3. Odbor sprejme svoj poslovnik.

▼B

Člen 8

Končne določbe

Ta uredba začne veljati dan po objavi v Uradnem listu Evropskih skupnosti.

Uporabljati se začne od 1. januarja 1996.

Ta uredba je v celoti zavezujoča in se neposredno uporablja v vseh državah članicah.









PRILOGA I

Količina rib, rakov, mehkužcev in morskih rastlin, proizvedenih v ribogojstvu









PRILOGA II

Opredelitve

V tej uredbi:

— „Ribogojstvo“ pomeni pridelovanje vodnih organizmov, vključno z ribami, mehkužci, raki in vodnimi rastlinami. Pridelovanje zajema vse oblike poseganja v gojitveni proces za vzpodbujanje proizvodnje, npr. redno vlaganje, hranjenje in varovanje pred napadalci. Pridelovanje obsega zasebno ali podjetniško lastnino ali pravice, ki izvirajo iz pogodbenih dogovorov, gojenih staležev. V statistične namene spadajo vodni organizmi, ki jih izkorišča zasebnik ali podjetje, v katerega lasti so bili v času gojenja, v ribogojstvo, medtem ko se vodni organizmi, ki jih izkorišča javnost kot vire v javni lasti, z ali brez ustreznih dovoljenj, štejejo k ribiškemu izkoriščanju.

— „Sladka voda“ pomeni vode rek, potokov, jezer, ribnikov ter drugih zaprtih voda, kjer je slanost vode ves čas zanemarljivo majhna.

— „Druge vode“ pomeni vode, katerih slanost skozi vse leto ni zanemarljivo majhna. Slanost je lahko stalno visoka (npr. pri morski vodi) ali pa se lahko spreminja (npr. zaradi vplivov bibavice ter sezonskih vplivov).

— „Morska voda“ pomeni vodo, kjer je slanost visoka in se pomembno ne spreminja.

— „Somornica“ pomeni vodo s precejšnjo slanostjo, ki ni vedno visoka. Slanost se lahko precej spreminja zaradi dotoka sladke ali slane vode.

— „Ribogojna proizvodnja“ pomeni proizvodnjo za končno porabo, pri čemer so vključeni ekstenzivni ali intenzivni postopki gojenja, zajema pa tudi proizvodnjo vodnih rastlin v industrijske namene. Proizvodnja vališč ali proizvodi, ki jih bodo naprej uporabili v ribogojni proizvodnji, niso zajeti. Proizvodnjo se evidentira v tonah žive teže za živalske proizvode ter v tonah mokre teže za vodne rastline.









PRILOGA III

RIBOGOJNI PROIZVODI, ZA KATERE JE TREBA SPOROČITI STATISTIČNE PODATKE







Slovensko ime Angleško ime Znanstveno ime 3-črkovna koda RIBE FISH Beli amur Grass carp (White amur) Ctenopharyngodon idella FCG Krap Common carp Cyprinus carpio FCP Ščuka Northern pike Esox lucius FPI Sivi tolstolobik Bighead carp Hypophthalmichthyes nobilis BIC Srebrni tolstolobik Silver carp Hypophthalmichthys molitrix SVC Sladkovodne ribe, druge Freshwater fishes n.e.i. Osteichthyes FRF Rdečeoke Roaches Rutilus spp. FRX Linj Tench Tinca tinca FTE Ustonoše, druge Tilapias n.e.i. Oreochromis spp. TLP Severnoafriški čopovec North African catfish Clarius gariepinus CLZ Črni somič Black bullhead Ictalurus melas ITM Som Wels (Som) catfish Siluris glanis SOM Jesetri Sturgeons n.e.i. Acipenseridae STU Jegulja European eel Anguilla anguilla ELE Ozimice, druge Whitefishes n.e.i Coregonus n.e.i. WHF Kisuč Coho (= Silver salmon) Oncorhynchus kisutch COH Amerikanka Rainbow trout Oncorhynchus mykiss TRR Tihomorski lososi, drugi Pacific salmons n.e.i. Oncorhynchus spp. ORC Atlantski losos Atlantic salmon Salmo salar SAL Postrvi, druge Trouts n.e.i. Salmo spp. TRO Morska postrv Sea trout Salmo trutta TRS Jezerska zlatovčica Arctic char Salvelinus alpinus ACH Potočna zlatovčica Brook trout Salvelinus fontinalis SVF Zlatovčice, druge Chars n.e.i. Salvelinus spp. CHR Romb Turbot Psetta maxima TUR Morski list Common sole Solea vulgaris SOL Trska Atlantic cod Gadus morhua COD Brancin Seabass Dicentrarchus labrax BSS Pagarji in orade, drugi Porgies, seabreams n.e.i. Sparidae SBX Orada Gilthead seabream Sparus auratus SBG Glavati cipelj Flathead grey mullet Mugil cephalus MUF Ciplji, drugi Mullets n.e.i. Mugilidae MUL Gof Greater amberjack Seriola dumerili AMB Tun Northern bluefin tuna Thunnus thynnus BFT RAKI CRUSTACEANS Rečni raki Crayfishes Astacus spp., Cambarus spp. AYS Velika rečna kozica Giant river prawn Macrobrachium rosenbergii PRF Japonska kozica Kuruma prawn Penaeus japonicus KUP Luizjanski rak Red swamp crawfish Procambarus clarkii RCW Morski pajek Spinous spider crab Maja squinado SCR Rarogi, drugi Palinurid spiny lobsters n.e.i. Palinurus spp. CRW Žagasta kozica Common prawn Palaemon serratus CPR Orjaška tigrasta kozica Giant tiger prawn Penaeus monodon GIT Signalni rak Signal crayfish Pacifastacus leninsculus PCL MEHKUŽCI MOLLUSCS Japonska koritasta ostriga Pacific cupped oyster Crassostrea gigas OYG Koritaste ostrige Cupped oyster Crassostrea spp. OYC Ostriga European flat oyster Ostrea edulis OYF Užitna klapavica Blue mussel Mytilus edulis MUS Klapavica Mediterranean mussel Mytilus galloprovincialis MSM Kraljevska pokrovača Queen scallop Chlamys opercularis QSC Velika pokrovača Common scallop Pecten maximus SCE Srčanka Common cockle Cardium edule COC Brazdasta ladinka Grooved carpet shell Ruditapes decussatus CTG Japonska venernica Japanese (Manilla) clam Ruditapes philippinarum CLJ Ladinke Carpet shells n.e.i. Tapes spp. TPS Venrenice Venus clamps Veneridae CLV Sipa Common cuttlefish Sepia officinalis CTC Trda ladinka Hard clam Mercenaria mercenaria CLH MORSKE RASTLINE SEAWEED Wakame Wakame n.e.i. Undaria spp. UDS n.e.i. = not elsewhere indicated